
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1324 

21 Σεπτεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση έργου με μίσθωση από το Ταμείο Συντάξεως 

και Αυτασφαλίσεως Υγειονομικών (ΤΣΑΥ). 1 

Κήρυξη υποχρεωτικής της απόφασης διαιτησίας 
26/2005 που αφορά τους όρους αμοιβής και εργα¬ 
σίας των ηλεκτροτεχνιτών, ραδιοτεχνιτών και ραδι¬ 
οηλεκτρολόγων που απασχολούνται με σχέση ερ¬ 
γασίας ιδιωτικού δικαίου στις Δημόσιες Υπηρεσίες, 

τα Ν.Π.Δ.Δ. και τους Ο.Τ.Α. όλης της χώρας. 2 

Κήρυξη υποχρεωτικής της απόφασης διαιτησίας 
25/2005 που αφορά τους όρους αμοιβής και εργα¬ 
σίας των Οδηγών των πάσης φύσεως αυτοκινήτων 
που απασχολούνται με σχέση εξαρτημένης εργα¬ 
σίας ιδιωτικού δικαίου στο Δημόσιο, τα Ν.Π.Δ.Δ. και 


τους Ο.Τ.Α. 3 

Καθορισμός αριθμού θέσεων για το Δήμο Γέρακα που 
πληρούνται από άτομα που προστατεύονται από το 

ν. 2643/1998 και κατανομή των θέσεων αυτών. 4 

Μη έγκριση ομαδικής απόλυσης της επιχείρησης 

«ΚΛΩΣΤΗΡΙΑ ΠΡΕΒΕΖΗΣ Α.Ε.». 5 

Ορισμός της εταιρείας ΕυΒΟΘΕΒΤ Α.Ε. ως φορέα 
ελέγχου ΑΩΒ. 6 


ΑΠΟΦΑΣΕΙ Σ 

Αριθ.Φ. 10042/13604/2579 (1) 

Ανάθεση έργου με μίσθωση από το Ταμείο Συντάξεως 
και Αυτασφαλίσεως Υγειονομικών (ΤΣΑΥ). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 6του ν. 2527/1997 και του 
άρθρου 17τουν. 2747/1999. 

2. Την ΔΙΠΠ/Φ.ΕΓΚΡ. 7/150/οικ.9547/17.5.2005 απόφα¬ 
ση της Επιτροπής του άρθρου 2 παρ. 1 της 55/1998 ΠΥΣ. 


3. Την υπ’ αριθμ. 79865/20.12.2004 γνωμοδότηση του 
Νομικού Συμβούλου του ΤΣΑΥ. 

4. Την υπ’ αριθμ. Υ1/10.3.2004 (ΦΕΚ 513/Β710.3.2004) 
απόφαση του Πρωθυπουργού. 

5. Το υπ’ αριθμ. π.δ. 121/2004 (ΦΕΚ 84/Α/10.3.2004) 
«Διορισμός Υπουργών και Υφυπουργών». 

6. Την υπ’ αριθμ. ΔΙΔΚ/Φ1/2/6139 (ΦΕΚ 527/Β/24.3.2004) 
απόφαση του Πρωθυπουργού και του ΥΠ.ΕΣ.Δ.Δ.Α. «Ανά¬ 
θεση αρμοδιοτήτων στους Υφυπουργούς ΥΠ.ΕΣ.Δ.Δ.Α.», 
αποφασίζουμε: 

Καθορίζουμε τον αριθμό των προσώπων που μπορεί το 
Ταμείο Συντάξεως και Αυτασφαλίσεως Υγειονομικών να 
αναθέσει έργο με μίσθωση, για χρονικό διάστημα ενός 
έτους σε: 

1) Δεκατέσσερις (14) ελεγκτές γιατρούς έργο των οποί¬ 
ων θα είναι ο έλεγχος νοσηλίων ασφαλισμένων σε ιδιωτι¬ 
κές κλινικές καθώς επίσης και η έγκριση παρατάσεων νο¬ 
σηλείας και ελέγχου όλων των παροχών Νοσοκομειακής 
Περίθαλψης σε ιδιωτικές κλινικές και νοσοκομεία. 

2) Οκτώ (8) φαρμακοποιούς έργο των οποίων θα είναι ο 
έλεγχος συνταγών φαρμάκων των μεμονωμένων φαρμα¬ 
κείων, των Φαρμακευτικών Συλλόγων όλης της Ελλάδας, 
των φαρμάκων των Κρατικών Νοσοκομείων και των ιδιω¬ 
τικών κλινικών. 

3) Έναν (1) πολιτικό μηχανικό, με αντικείμενο την αξιο¬ 
ποίηση της ιδιοκτησίας του ΤΣΑΥ στη Θέρμη Μυτιλήνης 
καθώς και με τις παρεμβάσεις που θα απαιτηθούν στο 
κτήριο της Στέγης Υγειονομικών στη Λεωφόρο Αλεξάν¬ 
δρας. 

4) Έναν (1) αναλογιστή, έργο του οποίου θα είναι η πα¬ 
ρακολούθηση της πορείας της αναλογιστικής μελέτης, η 
σύνταξη της οποίας έχει εγκριθεί από το Δ.Σ. του ΤΣΑΥ με 
ανάθεσή της σε τρίτους με διαγωνισμό, η τεχνική αξιολό¬ 
γηση των προσφορών, η συνολική παρακολούθηση του 
έργου, η παρέμβαση όπου απαιτείται και η παρουσίαση 
των αποτελεσμάτων στο Δ.Σ. του Ταμείου. 

5) Έναν (1) ειδικό πληροφορικής, έργο του οποίου θα εί¬ 
ναι η παρακολούθηση και η επιχειρησιακή υποστήριξη 
των έργων-δραστηριοτήτωντου Ταμείου και συγκεκριμέ¬ 
να: της επέκτασης της χρήσης του Ολοκληρωμένου Συ¬ 
στήματος Ηλεκτρονικής Διοίκησης (ΟΣΗΔ), της ανάπτυ¬ 
ξης του τηλεπικοινωνιακού δικτύου του Ταμείου, της ολο¬ 
κλήρωσης του έργου «Καταχώρηση μισθοδοτικών 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


καταστάσεων έμμισθων και εκκαθάρισης απαιτήσεων», 
της ενεργοποίησης των Υπηρεσιών Διαδραστικής Πρό¬ 
σβασης μέσω ΙπΐστηβΙ, της εκπόνησης μελετών για την ει¬ 
σαγωγή συστήματος αυτοματοποίησης συναλλαγών, της 
σύναψης συμβάσεων παροχής εγγυημένων υπηρεσιών 
υποστήριξης με τους προμηθευτές υλικού και λογισμικού 
του Ταμείου, των διαδικασιών διενέργειας διαγωνισμού 
για την προμήθεια και εγκατάσταση του Συστήματος Αυ¬ 
τοματοποίησης των Συναλλαγών και την ενσωμάτωση 
των υφισταμένων συστημάτων που έχει ήδη προμηθευτεί 
το ΤΣΑΥ στο νέο περιβάλλον που εισάγεται με το μοντέλο 
αυτοματοποίησης των συναλλαγών. 

Οι ανωτέρω θα πρέπει να έχουν τα παρακάτω προσό¬ 
ντα: α) Οι γιατροί και φαρμακοποιοί πτυχίο αντιστοίχων 
σχολών ΑΕΙ της ημεδαπής ή ισότιμο πτυχίο αντιστοίχων 
σχολών της αλλοδαπής και άδεια άσκησης επαγγέλμα¬ 
τος. 

β) Ο πολιτικός μηχανικός πτυχίο ή δίπλωμα Πολυτεχνεί¬ 
ου της ημεδαπής ή ισοτίμων σχολών της αλλοδαπής και 
να διαθέτει επιστημονική εξειδίκευση στο γνωστικό του 
αντικείμενο, που αποδεικνύεται με διδακτορικό δίπλωμα 
ΑΕΙ ή αναγνωρισμένο ισότιμο της αλλοδαπής ή μεταπτυ¬ 
χιακό τίτλο σπουδών διάρκειας τουλάχιστον ενός (1) 
έτους ελληνικού ΑΕΙ, ή αναγνωρισμένο ισότιμο της αλλο¬ 
δαπής και εμπειρία τουλάχιστον δυο (2) ετών. 

γ) Ο αναλογιστής, πτυχίο ή δίπλωμα Οικονομικής ή Μα¬ 
θηματικής Σχολής της ημεδαπής ή ισοτίμων σχολών της 
αλλοδαπής και να διαθέτει ειδική επιστημονική εξειδίκευ- 
ση στο γνωστικό του αντικείμενο, που αποδεικνύεται με 
διδακτορικό δίπλωμα ελληνικού ΑΕΙ ή αναγνωρισμένο 
ισότιμο της αλλοδαπής ή μεταπτυχιακό τίτλο σπουδών 
διάρκειας τουλάχιστον ενός (1) ακαδημαϊκού έτους ελλη¬ 
νικού ΑΕΙ ή αναγνωρισμένο ισότιμο της αλλοδαπής και 
εμπειρία τουλάχιστον δυο ετών. 

δ) Ο ειδικός πληροφορικής πτυχίο ή δίπλωμα Επιστή¬ 
μης των Υπολογιστών (δΟΡΤ\Λ/ΑΒΕ) ή Στατιστικής και 
Πληροφορικής Οικονομικών Επιστημών ΑΕΙ της ημεδα¬ 
πής ή ισοτίμων σχολών της αλλοδαπής ή πτυχίο Πολυτε¬ 
χνείου, Οικονομικής Σχολής, Μαθηματικής ή Φυσικής και 
να διαθέτει μεταπτυχιακή επιμόρφωση στην πληροφορι¬ 
κή καιτριετή τουλάχιστον αποδεδειγμένη εμπειρία σε με¬ 
γάλο μηχανογραφικό κέντρο. 

Η συνολική δαπάνη που θα προκληθεί από την προανα- 
φερόμενη ανάθεση έργου ανέρχεται στο ποσό των 
261.188,55 €, εκ των οποίων 10.271,46 € για κάθε ένα για¬ 
τρό και φαρμακοποιό, 11.738,81 € για τον πολιτικό μηχα¬ 
νικό, 11.738,81 € για τον αναλογιστή και 11.738,81 € για 
τον ειδικό πληροφορικής και θα βαρύνει τον προϋπολογι¬ 
σμό του ΤΣΑΥ έτους-2005 με τα στοιχεία ΚΑ 0429. 

Το έργο των ανωτέρω δεν ανάγεται στον κύκλο των κα- 
θηκόντωντων υπαλλήλωντου Ταμείου, δεν θα συνδέεται 
με το ωράριο λειτουργίας της υπηρεσίας και η εκτέλεσή 
του θα παρακολουθείται από την Διοίκηση του Ταμείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2005 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΑΠΑΣΧΟΛΗΣΗΣ ΚΑΙ 

ΚΑΙ ΑΠΟΚΕΝΤΡΩΣΗΣ ΚΟΙΝΩΝΙΚΗΣ ΠΡΟΣΤΑΣΙΑΣ 

ΑΠΟΣΤ. ΑΝΔΡΕΟΥΛΑΚΟΣ Π. ΠΑΝΑΓΙΩΤΟΠΟΥΛΟΣ 


Αριθ. 12648 (2) 

Κήρυξη υποχρεωτικής της απόφασης διαιτησίας 26/2005 
που αφορά τους όρους αμοιβής και εργασίας των ηλε¬ 
κτροτεχνιτών, ραδιοτεχνιτών και ραδιοηλεκτρολόγων 
που απασχολούνται με σχέση εργασίας ιδιωτικού 
δικαίου στιςΔημόσιες Υπηρεσίες,τα Ν.Π.Δ.Δ. καιτους 
Ο.Τ.Α. όλης της χώρας. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ.2 του άρθρου 11 του ν. 1876/ 
1990 (ΦΕΚ27/Α/1990). 

2. Τις διατάξεις της παρ.3 του άρθρου 22 του ν. 2362/ 
1995 (ΦΕΚ 247/Α/1995). 

3. Τις διατάξεις του άρθρου 40 του ν. 849/1978 (ΦΕΚ 
232/Α/1978). 

4. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του την 4.7.2005. 

5. Το γεγονός ότι συντρέχουν οι αριθμητικές προϋπο¬ 
θέσεις για την κήρυξη υποχρεωτικής της πιο πάνω Δ.Α. 
δηλαδή ότι οι δεσμευόμενοι εργοδότες απασχολούν το 
51%των εργαζομένων του επαγγέλματος. 

6. Το υπ’ αριθμ. π.δ. 81/2002 (ΦΕΚ5Α/Α/21.3.2002) «Συγ¬ 
χώνευση των Υπουργείων Εθνικής Οικονομίας και Οικονο¬ 
μικών στο Υπουργείο Οικονομίας και Οικονομικών». 

7. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ 519/Β/17.3.2004). 

8. Την υπ’ αριθμ. V1/2004 απόφαση του Πρωθυπουργού 
«Μεταβολή τίτλων Υπουργείων και καθορισμός της σει¬ 
ράς τάξης των Υπουργείων» (ΦΕΚ 513/Β/10.3.2004). 

9. Την υπ’ αριθμ. 80015/22.4.1994 απόφαση του Πρω¬ 
θυπουργού και Υπουργού Απασχόλησης και Κοινωνικής 
Προστασίας «Ανάθεση αρμοδιοτήτων στους Υφυπουρ¬ 
γούς Απασχόλησης και Κοινωνικής Προστασίας» (ΦΕΚ 
598/Β/22.4.2004). 

10. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋ¬ 
πολογισμού, το ύψος της οποίας δεν δύναται να καθορι- 
σθεί και θα αντιμετωπισθεί από τις προβλεπόμενες πι¬ 
στώσεις που καλύπτουν την εισοδηματική πολιτική για το 
Δημόσιο Τομέα, αποφασίζουμε: 

1. Κηρύσσουμε υποχρεωτική την απόφαση διαιτησίας 
26/05 που αφορά τους όρους αμοιβής και εργασίας των 
με σχέση εργασίας ιδιωτικού δικαίου ηλεκτροτεχνιών, 
ραδιοτεχνιτών και ραδιοηλεκτρολογιών, που απασχο¬ 
λούνται στις Δημόσιες Υπηρεσίες, τα Ν.Π.Δ.Δ. και τους 
Ο.Τ.Α. όλης της χώρας για όλους τους εργοδότες και 
εργαζόμενους του επαγγέλματος που αφορά αυτή. 

2. Η ισχύς της απόφασης αυτής αρχίζει από 21.6.2005. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 26 Αυγούστου 2005 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ ΓΕΡΑΣΙΜΟΣ ΓΙΑΚΟΥΜΑΤΟΣ 

Αριθμ. 12647 (3) 

Κήρυξη υποχρεωτικής της απόφασης διαιτησίας 
25/2005 που αφορά τους όρους αμοιβής και εργα¬ 
σίας των Οδηγών των πόσης φύσεως αυτοκινήτων 
που απασχολούνται με σχέση εξαρτημένης εργασίας 
ιδιωτικού δικαίου στο Δημόσιο, τα Ν.Π.Δ.Δ. και τους 
Ο.Τ.Α. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ.2 του άρθρου 11 του ν. 1876/ 
1990 (ΦΕΚ 27/Α/1990). 

2. Τις διατάξεις της παρ.3 του άρθρου 22 του ν. 2362/ 
1995 (ΦΕΚ 247/Α/1995). 

3. Τις διατάξεις του άρθρου 40 του ν. 849/1978 (ΦΕΚ 
232/Α/1978). 

4. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του την 28.6.2005. 

5. Το γεγονός ότι συντρέχουν οι αριθμητικές προϋπο¬ 
θέσεις για την κήρυξη υποχρεωτικής της πιο πάνω Δ.Α. 
δηλαδή ότι οι δεσμευόμενοι εργοδότες απασχολούν το 
51 % των εργαζομένων του επαγγέλματος. 

6. Το π.δ. αριθμ. 81/2002 (ΦΕΚ 5Α/Α/21.3.2002) «Συγ¬ 
χώνευση των Υπουργείων Εθνικής Οικονομίας και Οικο¬ 
νομικών στο Υπουργείο Οικονομίας και Οικονομικών». 

7. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και Υπουργού Οικονομίας και Οι¬ 
κονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ 519/Β/ 
17.3.2004). 

8. Την υπ’ αριθμ. VI/2004 απόφαση του Πρωθυπουργού 
«Μεταβολή τίτλων Υπουργείων και καθορισμός της σει¬ 
ράς τάξης των Υπουργείων» (ΦΕΚ 513/Β/10.3.2004). 

9. Την υπ’ αριθμ. 80015/22.4.2004 απόφαση του Πρω¬ 
θυπουργού και Υπουργού Απασχόλησης και Κοινωνικής 
Προστασίας «Ανάθεση αρμοδιοτήτων στους Υφυπουρ¬ 
γούς Απασχόλησης και Κοινωνικής Προστασίας» (ΦΕΚ 
598/Β/22.4.2004). 

10. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋ¬ 
πολογισμού, το ύψος της οποίας ακολουθεί τις αυξήσεις 
σύμφωνα με την εισοδηματική πολιτική για το Δημόσιο 
Τομέα, αποφασίζουμε: 

1. Κηρύσσουμε υποχρεωτική την απόφαση διαιτη¬ 
σίας 25/05 που αφορά τους όρους αμοιβής και εργα¬ 
σίας των με σχέση εργασίας Οδηγών των πάσης φύσε¬ 
ως αυτοκινήτων που απασχολούνται στο Δημόσιο, τα 
Ν.Π.Δ.Δ. και τους Ο.Τ.Α. όλης της χώρας για όλους 
τους εργοδότες και εργαζόμενους του επαγγέλματος 
που αφορά αυτή. 

2. Η ισχύς της απόφασης αυτής αρχίζει από 16.6.2005. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 26 Αυγούστου 2005 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ ΓΕΡΑΣΙΜΟΣ ΓΙΑΚΟΥΜΑΤΟΣ 


Αριθμ. 200595 (4) 

Καθορισμός αριθμού θέσεων για το Δήμο Γέρακα που 
πληρούνται από άτομα που προστατεύονται από το 
ν. 2643/1998 και κατανομή των θέσεων αυτών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ.1 και 2 του άρθρου 3 του ν. 
2643/1998 (220/Α'), όπως αντικαταστάθηκαν από τις δια¬ 
τάξεις της παρ. 3 του άρθρου 31 του ν. 2956/2001 (258/Α') 
και της παρ. 3 του άρθρου 48 του ν. 2972/2001 (291/Α') και 
της παρ. 1 του άρθρου 11 του ν. 3051/2002 (220/Α'). 

2. Τις διατάξεις του άρθρου 8 του ν. 3051/2002. 

3. Το υπ’ αριθμ. 4276/05/25.8.2005 έγγραφο του Δήμου 
Γέρακα για την επικείμενη έκδοση προκήρυξης, πλήρω¬ 
σης δέκα πέντε (15) συνολικά θέσεων των κατηγοριών 
Δευτεροβάθμιας Εκπαίδευσης (ΔΕ) και Υποχρεωτικής 
Εκπαίδευσης (ΥΕ), για το Δήμο Γέρακα. 

4. Το γεγονός ότι η απόφαση αυτή δεν προκαλεί δαπάνη 
σε βάρος του κρατικού προϋπολογισμού, αποφασίζουμε: 

Α. Καθορίζουμε το συνολικό αριθμό των θέσεων εργα¬ 
σίας για το Δήμο Γέρακα, που πρόκειται να πληρωθούν 
από άτομα που προστατεύονται από τις διατάξεις του ν. 
2643/1998 σεμία(Ι). 

Β. Η ανωτέρω θέση δίδεται, στην κατηγορία Άτομα με 
Ειδικές Ανάγκες (Α.Μ.Ε.Α.) (πρώτο εδάφιο περίπτωσης β’ 
παραγ. 1, άρθρου 1 ν. 2643/1998) και θα καλυφθεί από 
άτομο του κλάδου Υποχρεωτικής Εκπαίδευσης ΥΕ 16 Ερ¬ 
γατών καθαριότητος. 

ΝΟΜΟΣ ΦΟΡΕΑΣ ΚΛΑΔΟΣ/ ΚΑΤΗΓΟΡΙΑ ΘΕΣΕΙΣ 

ΕΙΔΙΚΟΤΗΤΑ ΠΡΟΣΤΑΣΙΑΣ Ν. 2643/1998 
ΑΝΑΤΟΛΙΚΗΣ ΔΗΜΟΣ ΥΕ16 Εργατών Α.Μ.Ε.Α. 1 

ΑΤΤΙΚΗΣ ΓΕΡΑΚΑ Καθαριότητος 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 2005 

Ο ΥΠΟΥΡΓΟΣ 

ΠΑΝ. ΠΑΝΑΓΙΩΤΟΠΟΥΛΟΣ 
-♦- 

Αριθμ. 31644 (5) 

Μη έγκριση ομαδικής απόλυσης της επιχείρησης 
«ΚΛΩΣΤΗΡΙΑ ΠΡΕΒΕΖΗΣ Α.Ε.». 

Ο ΥΠΟΥΡΓΟΣ ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του ν. 1387/1983 «Έλεγχος ομαδικών 
απολύσεων και άλλες διατάξεις» όπως τροποποιήθηκε 
και ισχύει. 

2. Το από 30.3.2005 πρακτικό διαβουλεύσεων μεταξύ του 
εργοδότη και των νομίμων εκπροσώπων της επιχείρησης. 

3. Την υπ’ αριθμ. 31058/30.5.2005 απόφαση του Υπουρ¬ 
γού Απασχόλησης και Κοινωνικής Προστασίας για παρά¬ 
ταση είκοσι (20) ημερών των διαβουλεύσεων μεταξύ ερ¬ 
γοδότη και των νομίμων εκπροσώπων των εργαζομένων 
της επιχείρησης «ΚΛΩΣΤΗΡΙΑ ΠΡΕΒΕΖΗΣ ΑΈ.» 

4. Το από 5.7.2005 πρακτικό επαναληπτικών διαβου¬ 
λεύσεων μεταξύ του εργοδότη και των νομίμων εκπρο¬ 
σώπων της επιχείρησης. 

5. Τη γνωμοδότηση του Ανωτάτου Συμβουλίου Εργα¬ 
σίας (Α.Σ.Ε.) όπως εκφράστηκε στη συνεδρίαση της 
31.8.2005. 







18702-18706 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Το ότι η Περιφέρεια Ηπείρου συγκαταλέγεται στις 
φτωχότερες Περιφέρειες της Ευρωπαϊκής Ένωσης. 

7. Τις συνθήκες της αγοράς εργασίας στο Νομό Πρεβέ- 
ζης, ο οποίος πλήττεται από ιδιαιτέρως υψηλά επίπεδα 
ανεργίας και συγκεκριμένα, σύμφωνα με την Επετηρίδα 
της αγοράς εργασίας στις Περιφέρειες και τους Νομούς 
της Ελλάδας το 2004, οι εγγεγραμμένοι άνεργοι του Νο¬ 
μού Πρεβέζης αποτελούντο 0,7% του συνόλου της εγγε¬ 
γραμμένης ανεργίας στην Ελλάδα. 

8. Τα στοιχεία του φακέλου της επιχείρησης «ΚΛΩΣΤΗ¬ 
ΡΙΑ ΠΡΕΒΕΖΗΣ Α.Ε.». 

9. Το συμφέρον της Εθνικής Οικονομίας, αποφασίζουμε: 

Δεν εγκρίνουμε το αίτημα της επιχείρησης «ΚΛΩΣΤΗ¬ 
ΡΙΑ ΠΡΕΒΕΖΗΣ Α.Ε.» για την πραγματοποίηση της σχε¬ 
διαζόμενης ομαδικής απόλυσης πενήντα τεσσάρων (54) 
εργαζομένων σε αυτή, μετά και την σχετική γνωμοδότηση 
του Α.Σ.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 2005 

Ο ΥΠΟΥΡΓΟΣ 

ΠΑΝ. ΠΑΝΑΓΙΩΤΟΠΟΥΛΟΣ 
-♦- 

Αριθμ. Φ.105/15254/1615 (6) 

Ορισμός της εταιρείας ΕΨΒΟΟΕΒΤ Α.Ε. ως 
φορέα ελέγχου ΑϋΒ. 

Ο ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις 

α. Του ν. 1741/1987 (Α'225) «Κύρωση Ευρωπαϊκής Συμ¬ 
φωνίας για τη διεθνή Οδική Μεταφορά Επικίνδυνων 
Εμπορευμάτων (ΑϋΒ) που υπογράφηκε στη Γενεύη την 
30η Σεπτεμβρίου 1957» 

β. Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του π.δ. 63/2005 «Κωδικοποίηση της νο¬ 
μοθεσίας για την Κυβέρνηση και τα Κυβερνητικά Όργα¬ 
να» (ΦΕΚΑ'98). 

γ. Του π.δ. 104/1999 (Α' 113) «Προσαρμογή της Ελληνι¬ 
κής Νομοθεσίας προς τις διατάξεις της οδηγίας 94/55/ΕΚ 
της 21ης Νοεμβρίου 1994 για την προσέγγιση των νομο¬ 
θεσιών των κρατών μελών σχετικά με τις οδικές μεταφο¬ 
ρές επικίνδυνων εμπορευμάτων», όπως αυτό έχει τροπο¬ 
ποιηθεί και ισχύει. 

δ.Της υπ’αριθμ. 32591/3257/21.5.2001 (Β'703) υπουρ¬ 
γικής απόφασης «Όροι και προϋποθέσεις ορισμού φορέ¬ 
ων ελέγχου οχημάτων μεταφοράς επικινδύνων εμπορευ¬ 
μάτων, όπως ορίζεται στην Ευρωπαϊκή Συμφωνία ΑϋΒ», 
όπως ισχύει. 

ε. Της υπ’ αριθμ. 18674/4176/04 (Β'535) κοινής απόφα¬ 
σης του Πρωθυπουργού και Υπουργού Μεταφορών και 
Επικοινωνιών για την ανάθεση αρμοδιοτήτων στον Υφυ¬ 
πουργό Μεταφορών και Επικοινωνιών. 

στ. Των υπ’ αριθμ. 77678/9146/11.12.2001 και Φ. 105/ 
33447/3602/4.6.2004 εγκυκλίων του Γεν. Γραμματέα του 
ΥΜΕ. 

ζ. Της υπ’ αριθμ. Φ. 105/15737/1649/22.4.2003 (Β' 566) 
υπουργικής απόφασης «Ορισμός Εταιρείας ΕΙΙΒΟΟΕΒΤ 
Α.Ε. ως φορέα ελέγχου ΑΩΗ». 

2. Το υπ’ αριθμ. 53 Πιστοποιητικό Διαπίστευσης του 
Εθνικού Συμβουλίου Διαπίστευσης (ΕΣΥΔ) σύμφωνα με 


το οποίο η εταιρεία ΕΒΕΤΑΜ Α.Ε. κρίνεται ως ικανή, σύμ¬ 
φωνα με τις απαιτήσειςτου προτύπου ΕΛΟΤ ΕΝ 45004 και 
τους Κανονισμούς του ΕΣΥΔ, να διενεργεί, ως Φορέας 
Ελέγχου Τύπου Α, ελέγχους προϊόντων όπως καθορίζεται 
στο συνημμένο νέο Επίσημο Πεδίο Εφαρμογής της Διαπί¬ 
στευσης, το οποίο μας διαβιβάσθηκε με το υπ’ αριθμ. 
1365/24.5.2004 έγγραφό τούτο ΕΣΥΔ. 

3. Τις από 13.7.2004 και 27.9.2004 εκθέσεις αυτοψίας ει¬ 
δικών τεχνικών επιτροπών που ορίσθηκαν με τις υπ’ 
αριθμ. Φ. 106/38818/4189/29.6.2004 και Φ.106/51458/ 
5508/15.9.2004 έγγραφες εντολές του Γενικού Δ/ντη Με¬ 
ταφορών του ΥΜΕ αντίστοιχα. 

4. Το γεγονός ότι από την εφαρμογή της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Εγκρίνουμε την Ευρωπαϊκή Εταιρεία Ελέγχων και Πι¬ 
στοποίησης (ΕΕΙΒΟΟΕΒΤ) Α.Ε., ως Φορέα Ελέγχου ΑϋΒ, 
για τη διενέργεια των ελέγχων και των δοκιμών των προ- 
βλεπομένων από τις διατάξεις της Συμφωνίας ΑϋΒ και κα¬ 
λύπτονται από το Επίσημο Πεδίο Εφαρμογής του με αριθ¬ 
μό 53 Πιστοποιητικού Διαπίστευσης του Ε.ΣΥ.Δ. σε κυ¬ 
κλοφορούντο οχήματα μεταφοράς επικίνδυνων 
εμπορευμάτων των κλάσεων 1,2, 3, 4.1,4.2, 4.3, 5.1,5.2, 
6.1,6.2, 8 και 9 της Συμφωνίας ΑΩΒ. 

2. Οι ανωτέρω έλεγχοι διενεργούνται από εξουσιοδοτη¬ 
μένους από το ΥΜΕπραγματογνώμονες, στις εγκαταστά¬ 
σεις του ανωτέρω φορέα που βρίσκονται στον Ασπρό- 
πυργο Αττικής (Οδός Δημοκρατίας 88) και στη Θεσσαλο¬ 
νίκη (Α’ Βιομηχανική Περιοχή Θεσσαλονίκης, Οικοδομικό 
Τετράγωνο 20, Σίνδος). 

3. Μετά τον επιτυχή έλεγχο σε όχημα μεταφοράς επι¬ 
κίνδυνων εμπορευμάτων, σύμφωνα με τις διατάξεις της 
Συμφωνίας ΑΩΒ και της Ελληνικής Νομοθεσίας, εκδίδε- 
ται φύλλο δοκιμών που υπογράφεται από τον πραγματο- 
γνώμονα που διενήργησετον ειδικό έλεγχο κατά Α0Β στο 
όχημα και τον εξουσιοδοτημένο υπεύθυνο του Φορέα, Γε- 
ώργιου Μπρισκόλα, που αναφέρεται στο Παράρτημα 
(Επίσημο Πεδίο Εφαρμογής της Διαπίστευσης) του υπ’ 
αριθμ. 53 Πιστοποιητικό του ΕΣΥΔ. 

4. Η έγκριση του ανωτέρω φορέα διενέργειας ελέγχων 
οχημάτων κατά ΑϋΒ, ισχύει μέχρι την 29η Νοεμβρίου 
2005, υπό την προϋπόθεση ότι μέχρι την ημερομηνία αυ¬ 
τή θα βρίσκονται σε ισχύ και τα συμφωνητικά μίσθωσης 
των χώρων εγκατάστασης των εργαστηρίων της παρα¬ 
γράφου 2 της παρούσας, και υπόκειται σε ανάκληση σε 
περίπτωση μη συμμόρφωσης προς τις απαιτήσεις του 
Εθνικού Συστήματος Διαπίστευσης (ΕΣΥΔ) που τον διαπι¬ 
στέυσε και τις διατάξεις του Υπουργείου Μεταφορών και 
Επικοινωνιών. 

5. Ο προαναφερόμενος φορέας πρέπει να συμμορφώ¬ 
νεται με τα οριζόμενα από τις διατάξεις της ισχύουσας 
Ελληνικής και Κοινοτικής Νομοθεσίας, να παρακολουθεί 
με τους ειδικούς πραγματογνώμονες του όλες τις διε¬ 
θνείς εξελίξεις αναφορικά με την εφαρμογή της Συμφω¬ 
νίας ΑϋΒ και της Οδηγίας 94/55/ΕΚ όπως ισχύει, περί των 
οποίων θα ενημερώνουν με εκθέσεις τους το Υπ.Μ.Ε.. 

6. Η υπ’ αριθμ Φ. 105/15737/1649/22.4.2003 (Β' 566) 
υπουργική απόφαση καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 23 Αυγούστου 2005 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΝΕΡΑΝΤΖΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




